Dohoda o **elektronickom doručovaní**

# uzatvorená v zmysle **ust.** § 51 a **nasl.** zákona č. 40/1964 Zb. Občianskeho zákonníka v znení neskorších predpisov

***(ďalej aj*** *ako* ***”Dohoda“)***

zmluvné strany:

**Odosielateľ:**

Obchodné meno: sídlo:

IČO:

V mene ktorého koná:

Bytové družstvo Trenčianske Teplice

Štvrť SNP 63, 914 51 Trenčianske Teplice

00587982

Ing. Vladimír Ondruš, podpredseda predstavenstva

Patrícia Kyselica, člen predstavenstva

*(ďalej Bytové družstvo* ***pre účely*** *tejto Dohody ako* ***”Odosielateľ”)***

Prijemca:

Meno a priezvisko:

Dátum narodenia:

Trvalé bydlisko:

# (ďalej Meno a priezvisko pre účely tejto Dohody ako **”Príjemca”)**

*(ďalej Odosielateľ" a Príjemca spoločne pre účely tejto Dohody ako* ***”zmluvné strany ”)***

**uzatvárajú túto** Dohodu o elektronickom doručovaní za nasledovných vzájomne dohodnutých podmienok:

1. Predmet **dohody**
   1. Predmetom tejto Dohody je zmluvný konsenzus Odosielateľa (v postavení správcu bytového domu) a Príjemcu (v postavení vlastníka **bytu** alebo nebytového priestoru / nájomcu bytu vo vlastníctve **BD,** v bytovom dome) na elektronickom spôsobe doručovania akýchkoľvek a všetkých podaní Odosielateľa adresovaných Príjemcovi, a / ale nielen súvisiacich s bytmi alebo nebytovými priestormi Prijímateľa v bytovom dome so

súp. č....................... ulica ........................................................... v obci .....................................................

* 1. Zmluvné strany sa dohodli, že Odosielateľ odo dňa uzavretia tejto Dohody bude podania (dokumenty) zasielať’ na vedomie príjemcovi, a to vrátane podaní odosielaných v zmysle príslušných ustanovení zmluvy o výkone správy bytového domu, ako aj v zmysle príslušných ustanovení zákona č. 182/1993 Z. z. o vlastníctve bytov a nebytových priestorov, v elektronickej forme (prostredníctvom e-mailovej správy), nie však výlučne, zasielanej na nižšie uvedenú e-mailovú adresu (do e-mailovej schránky) Príjemcu.
  2. Príjemca bez výhrad vyhlasuje, že s elektronickým doručovaním podaní Odosielateľa, a to vrátane ročného vyúčtovania zálohových úhrad, ktoré je správca bytového domu povinný doručovať vlastníkom bytov a nebytových priestorov v zmysle ust. § 8a ods. 2 zákona **č. 182/1993 Z.z.,** bez výhrad súhlasí.
  3. Zmluvné strany sa dohodli, že akékoľvek a všetky podania doručované Odosielateľom elektronicky budú doručované do e-mailovej schránky Príjemcu, resp, budú zasielané na nasledovnú e-mailovú adresu Príjemcu .......................................................................................................
  4. Príjemca vyhlasuje, že k e-mailovej adrese (schránke) a číslu mobilného tel. uvedených v predchádzajúcom bode tejto Dohody má **zriadený voľný a** neobmedzený prístup a zároveň má vytvorené vhodné technické a softvérové podmienky na preberanie elektronických podaní zasielaných do uvedenej elektronickej schránky.
  5. Zmluvné strany vyhlasujú, že doručenie akýchkoľvek a všetkých podaní Odosielateľa vo forme e-mailovej správy do elektronickej schránky Príjemcu v celom rozsahu a s rovnakými právnymi účinkami nahrádza listinné doručovanie podaní prostredníctvom poštového podniku, a to aj v prípade, ak zmluva o výkone správy bytového domu, prípadne všeobecne záväzný právny predpis, vyžaduje doručovanie podaní v listinnej forme (vrátane doporučených listinných zásielok).

1. Osobitné **podmienky** elektronického **doručovania**
   1. Podanie Odosielateľa doručované do e-mailovej schránky Príjemcu sa považuje za doručené nasledujúci kalendárny deň odo dňa odoslania podania, a to aj v prípade, ak sa Príjemca s jeho obsahom reálne neoboznámil. Ak Odosielateľ súčasne s podaním neodošle Príjemcovi informáciu s heslom k otvoreniu podania alebo informáciu o zaslaní e-mailovej správy, považuje sa podanie za doručené tretí kalendárny deň odo dňa odoslania podania.
   2. Odo dňa nasledujúceho po doručení podania Príjemcovi (bez ohľadu na reálne prevzatie a oboznámenie sa s obsahom podania) začínajú plynúť všetky zákonné, prípadne zmluvne dohodnuté lehoty.
   3. Odosielateľ nezodpovedá za nedoručenie, za oneskorené doručenie alebo za nesprávne doručenie podaní v elektronickej forme do emailovej schránky Príjemcu v prípade, ak bol nedostatok doručenia spôsobený nedostatočným, nevhodným alebo nesprávnym technickým a/alebo softvérovým vybavením Príjemcu.
   4. Príjemca je povinný pri každej zmene svojej e-mailovej adresy (určenej na doručovanie podaní Odosie1ateľa), alebo mobilného tel. kontaktu uvedeného v tejto Dohode, túto zmenu bezodkladne písomne, alebo e-mailom Odosielateľovi oznámiť, a to spolu s novou adresou svojej e-mailovej schránky a/alebo s novým tel. číslom. V prípade porušenia tejto povinnosti Príjemca v celom rozsahu zodpovedá za prípadnú škodu tým spôsobenú, pričom doručenie elektronického podania Odosielateľom na poslednú známu e-mailovú adresu Príjemcu sa považuje za riadne doručenie podania.
   5. Príjemca, okrem prípadu, ak zmluva o výkone správy bytového domu, prípadne zákon č. 182/1993 Z.z., obligatórne vyžaduje písomnú formu podania, sa zaväzuje odpovedať na elektronické podania Odosielateľa primárne rovnako formou e-mailovej správy odoslanej na príslušnú e-mailovú adresu: [*sekretariat@bdtrenciansketeplice.sk*](mailto:sekretariat@bdtrenciansketeplice.sk) a/alebo [*najomne@bdtrenciansketeplice.sk*](mailto:najomne@bdtrenciansketeplice.sk). Odosielatel’ však aj nad’a1ej akceptuje doručovanie písomností zo strany Príjemcu aj vo forme listinnej korešpondencie doručovanej spôsobom uvedeným v zmluve o výkone správy alebo prostredníctvom poštového podniku.
2. **Záverečné ustanovenia**
   1. Práva a povinnosti zmluvných strán touto Zmluvou neupravené sa riadia príslušnými všeobecne záväznými právnymi predpismi Slovenskej republiky, a to najmä ustanoveniami Občianskeho zákonníka.
   2. Príjemca berie v celom rozsahu na vedomie, že obsahom záväzku v zmysle tejto Dohody je aj spracovávanie a uchovávanie osobných údajov Príjemcu zo strany Odosielateľa, a to najmä vo vzťahu k evidovaniu e-mailovej adresy a tel. čísla Príjemcu, na ktoré je Odosielateľ oprávnený podľa § 9 ods. 3 zákona č. 182/1993 Z.z..
   3. Dohoda nadobúda platnosť’ a účinnosť dňom jej podpisu všetkými zmluvnými stranami (poslednou z nich). Dohoda je vyhotovená v dvoch vyhotoveniach, každý s platnost’ou originálu, pričom každá zmluvná strana dostane jeden originál Dohody.
   4. Ak by niektoré ustanovenia Dohody mali byť neplatnými už v čase jej uzavretia, alebo ak sa stanú neplatnými neskôr po uzavretí Dohody, nie je tým dotknutá platnosť ostatných ustanovení Dohody.
   5. Zmluvné stany prehlasujú, že si Dohodu prečítali, tejto Dohode porozumeli, túto uzatvorili dobrovoľne, vážne, bez nátlaku a na znak, že súhlasia s jej obsahom a obsah zodpovedá ich skutočnej a slobodnej vôli, túto dnešného dňa i vlastnoručne podpísali. Zmluvné strany výslovne vyhlasujú, že všetky podmienky v tejto Dohode uvedené boli medzi zmluvnými stranami individuálne dojednané a predstavujú ich prejav slobodnej vôle, vykonaný vážne, bez tiesne či právne významného omylu.

V Trenčianskych Tepliciach, dňa ........................... V ..........................., dňa ...........................

**Odosielateľ: Príjemca:**

.......................................................................... ...................................................................

**Bytové družstvo Trenčianske Teplice Meno a priezvisko,** podpis

Ing. Vladimír Ondruš, podpredseda predstavenstva

..........................................................................

**Bytové družstvo Trenčianske Teplice**

Patrícia Kyselica, člen predstavenstva